
2η ΜΠΙΕΝΑΛΕ ΣΥΓΧΡΟΝΗΣ ΤΕΧΝΗΣ ΘΕΣΣΑΛΟΝΙΚΗΣ

Παράλληλο Πρόγραμμα

ΕΚΠΑΙΔΕΥΤΙΚΟ ΠΡΟΓΡΑΜΜΑ

«Η Μπιενάλε πάει…σχολείο!»

Α’ Φάση: Νοέμβριος - Ιούνιος 

Β΄Φάση: Σεπτέμβριος- Νοέμβριος
Και στη 2η Μπιενάλε Σύγχρονης Τέχνης Θεσσαλονίκης συνεχίζεται το επιτυχημένο πρόγραμμα «Η Μπιενάλε πάει σχολείο!», που έχει ενταχθεί στο πρόγραμμα «Παιδεία-Πολιτισμός» του Υπουργείου Πολιτισμού και που προβλέπει επισκέψεις στα σχολεία της πόλης και είχε ήδη ξεκινήσει το Κρατικό Μουσείο Σύγχρονης Τέχνης από την 1η Μπιενάλε Σύγχρονης Τέχνης Θεσσαλονίκης το 2007.

Τι ορίζουμε ως έργο τέχνης; Πρόκειται για εμπορικό, διακοσμητικό προϊόν ή ένα πολιτισμικό αγαθό; Υφίσταται περιορισμούς η καλλιτεχνική δημιουργία; Τι είναι η Μπιενάλε και ποιος είναι ο στόχος της; Τις απαντήσεις στα ερωτήματα αυτά έρχεται να δώσει το πρόγραμμα «Η Μπιενάλε πάει σχολείο!». Πιο συγκεκριμένα, μέσα από την  προβολή ενός προγράμματος ψηφιακών διαφανειών (Power Point) που συνδυάζει το λόγο με την εικόνα, προκαλείται συζήτηση ανάμεσα στους μαθητές και τους μουσειοπαιδαγωγούς για τις μορφές και τα είδη της σύγχρονης τέχνης, το ρόλο και την αναγκαιότητά της στην καθημερινή μας ζωή, το ιστορικό των διεθνών διοργανώσεων και την καλλιτεχνική δημιουργία ως βιωματική εμπειρία. Στη συνέχεια, επιχειρείται η μύηση των μαθητών και των μαθητριών στον κόσμο των μουσείων αντιπαραβάλλοντας παραδοσιακές μορφές με σύγχρονες και εξηγώντας τη μετάβαση από το μοντέλο του μουσείου – θεματοφύλακα της γνώσης στη σύγχρονη εξωστρεφή αντίληψη για τα μουσεία – χώρους πολιτισμού και ποιοτικής ψυχαγωγίας. 

Η πρώτη φάση του προγράμματος «Η Μπιενάλε πάει…σχολείο!» θα ολοκληρωθεί τον Ιούνιο με τη λήξη της σχολικής χρονιάς, ενώ θ’ ακολουθήσει μία δεύτερη φάση το Σεπτέμβριο, εμπλουτισμένη με τις εμπειρίες και τις εικόνες που θα προκύψουν από την υλοποίηση των περισσότερων καλλιτεχνικών εκδηλώσεων. Το πρόγραμμα φιλοδοξεί να καλύψει ένα σημαντικό εύρος διακοσίων σχολικών μονάδων (Λύκεια) στο Νομό Θεσσαλονίκης και στη Βόρεια Ελλάδα.

Τη μουσειοπαιδαγωγική ομάδα αποτελούν  οι: Ευανθία Βολογιαννίδου (Ιστορικός της Τέχνης), Κατερίνα Παρασκευά (Νηπιαγωγός- Μουσειοπαιδαγωγός), Εύη Παπαβέργου (Ιστορικός της Τέχνης, Επιμελήτρια εκθέσεων), Ολυμπία Τσακιρίδου (Ιστορικός της Τέχνης), Νικολίνα Μανώλη (Ιστορικός της Τέχνης), Τάνια Βλαχομήτρου (Αρχαιολόγος- Μουσειολόγος).

Χορηγοί και υποστηρικτές της 2ης Μπιενάλε Σύγχρονης Τέχνης Θεσσαλονίκης 

INFO

ΥΠΟΥΡΓΕΙΟ ΠΟΛΙΤΙΣΜΟΥ

ΚΡΑΤΙΚΟ ΜΟΥΣΕΙΟ ΣΥΓΧΡΟΝΗΣ ΤΕΧΝΗΣ

Κολοκοτρώνη 21, Σταυρούπολη 56430, Θεσσαλονίκη

Τ: 2310 589140-1 & 3, F: 2310 600123

www.thessalonikibiennale.gr / info@thessalonikibiennale.gr 

www.greekstatemuseum.com / info@greekstatemuseum.com 

Γραφείο Τύπου Κ.Μ.Σ.Τ. & Κ.Σ.Τ.Θ.
Γιώτα Σωτηροπούλου

κιν. 6972336261

Τ.2310546683, Φ.2310593271

press@greekstatemuseum.com
[image: image1.jpg]EgY

YNOYPrEIO MOAITIZMOY

MINISTRY OF CULTURE

KPATIKO MOYZEIO ZYFTXPONHEZ TEXNHZ
STATE MUSEUM OF CONTEMPORARY ART





